b"\n_START_ARTICLE_\nCasa a la pla\xc3\xa7a Major de sa Tuna\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres de planta rectangular i de planta baixa m\xc3\xa9s pis, closa, amb coberta a dues vessants, fermada amb barana calada d'elements geom\xc3\xa8trics (creus i aspes de Sant Andreu unides). Aquesta barana s'uneix a la fa\xc3\xa7ana amb unes motlluretes. La fa\xc3\xa7ana segueix una composici\xc3\xb3 sim\xc3\xa8trica de dues finestres en planta baixa i continuades en planta pis per dues obertures del balc\xc3\xb3 continu aguantat per biguetes i revoltons i que ara s'uneix a la casa dreta ve\xc3\xafna amb la seva prolongaci\xc3\xb3. La fa\xc3\xa7ana est\xc3\xa0 emmarcada en un refundit escairat, igual que als balcons per\xc3\xb2 sobresortint._NEWLINE_Tota la fa\xc3\xa7ana esta encalada i pintada de blanc._NEWLINE_Se li ha afegit una casa a l'esquerra i que \xc3\xa9s la prolongaci\xc3\xb3 de la catalogada. \xc3\x89s a la planta baixa d'aquesta, i fent un petit porxo, que hi ha l'entrada a la casa descrita. Antigament s'entrava per una de les finestres de planta baixa, per\xc3\xb2 es modific\xc3\xa0."